ખેડબ્રહ્માના શ્યામનગર ગામમાં આવેલા વોટર વર્કસના કુવામાં રાત્રીના બે કલાકે અંધારામાં કમલેશ પરમાર નામનો ૩પ વર્ષીય શખ્સ કોઈ કારણસર અંદર પડી ગયો હતો, ૧ર૦ ઊંડા અને ૬૦ ફૂટ પાણી ભરેલા કુવામાં ખાબકેલો કમલેશ માટે ‘રામ રાખે તેને કોણ ચાખે’ કહેવત સાચી ઠરી હોય તેમ તે પાણીમાં ખાબક્યા બાદ તરત કુવાની અંદર પાણી ખેંચવા ઉતારવામાં આવેલી મોટર ઉપર ચઢી ગયો હતો, અને મોટરના કેબલના સહારે સવાર થાય ત્યાં સુધી રાહ જોવાનું શરૃ કરી દીધું હતું.